JY LEES NOU Maak jou eie kruieboks
Bou ’n nuttige bêrebankie
Met dié kruieboks by jou kombuisdeur hoef jy nooit weer kruie te gaan koop nie.
Klaar grootte ± 1000 (h) x 1000 (b) x 400mm (d)
paletplanke van ± 20 x 90 mm, soos volg gesaag:
agttien 1000mm-lengtes vier 210mm-lengtes
palet-drabalke van ± 40 x 75 mm, gesaag in drie 350mm-lengtes
honderd en twintig 6mm x 40mm- spaanderbordskroewe
1,5m Weed-Gard (onkruidbeheer- materiaal beskikbaar by Mango Moon Trading)
1. Skroef die drie 350 mm- drabalke dwars oor vier 1000mm- planke vas – een drabalk op elke ent en een in die middel. Dit skep die bodem.
2. Sit drie 1 000 mm-planke langs mekaar neer en skroef ’n 210mm-plank haaks oor elke ent vas sodat daar 20mm speling aan die een kant is – dis waar die bodem moet inpas.
3. Skroef nou die voor- en agterkant aan die bodem vas.
4. Draai die struktuur onderstebo en skroef drie 400 mm­planke oor elke oop sy vas om die kis te voltooi. Skroef twee 1000mm­planke op elke hoek van die kis vas. Wenk Skroef eers die planke teen die kort sye en dan dié teen die voor­ en agterkant vas.
5. Meet en merk 200 mm van die onderpunt van die pote af en skroef ’n 400mm­plank as rakstut onder die merk aan elke kant vas. Maak die kis regop staan, spasieer drie 1040mm­planke oor die stutte en skroef vas. Rond die kis se voor­ en agterkant af deur die oorblywende twee 1040mm­planke van onder af tot teen die bodem te skuif en vas te skroef. Skuur die hele kis liggies glad.
Deon sê: Dit vergemaklik jou taak aansienlik as jy die planke vooraf liggies skuur.
6. Gebruik die 16mm­plaatboorpunt en boor ’n paar gate in die bodem van die kis vir dreinering. Voer nou die hele kis met die Weed­Gard uit en skiet dit met die kramskieter vas. Sny die oortollige Weed­ Gard met ’n skerp mes af.
Onthou om gidsgate te boor – dit keer dat die hout splinter.
Kyk uit vir ou palette by jou naaste mark of groente­ handelaar – dis groen en boonop bekostigbaar.
Cape Boards Mickey Schwarz 021 981 0152, capeboards.co.za
Cape Garden Centre 021 988 4137, capegardencentre.co.za
Deon de Goede 084 589 5026, deondmc@gmail.com
Mango Moon Trading 031 766 3823, mangomooncc.co.za
Meer oor: doen dit self| diy
Krui van die maand: Suurlemoentiemie
Krui van die maand: Dille